Grytendal kraftverk

Grytendal kraftverk er et vannkraftverk ved Tosen i Bindal kommune i Nordland. Adkomst er via båt til Kolsvik og deretter på vei i ca. 3 km. Det er et elvekraftverk som utnytter et fall på 164 meter. Kraftverket regulerer Grytendalsvatnet 5 meter. Det er bygget en ca. 5 m høy buedam. Installert effekt er 6,5 MW fra en francisturbin. Årsproduksjon er 21,8 GWh. Kraftverket sto ferdig 27.november 2018. Det er bygget av Norsk Grønnkraft Utbygging AS. NTE fikk konsesjon i 2007, men prosjektet kom ikke i gang på grunn av manglende lønnsomhet. NGKU overtok i 2016, og fikk ned kostnadene. Vannveien er en 555 meter lang boret tunnel med diameter på 1,5 meter samt 180 meter nedgravd rørgate. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Norsk Grønnkraft Arkivert 18. oktober 2018 hos Wayback Machine. Småkraft AS